גשר ספייטי דייבל

גשר ספייטי דייבל (באנגלית: Spuyten Duyvil Bridge) הוא גשר נפתח מסתובב הנושא מסילת ברזל. הגשר בנוי על ספייטי דייבל קריק בין מנהטן לברונקס, בעיר ניו יורק. הגשר ממוקם בקצה הצפוני של מנהטן, היכן שספייטי דייבל קריק פוגש את נהר ההדסון, כ-300 מ' ממערב לגשר הנרי הדסון. הגשר משמש את רכבות אמטרק הנוסעות לאורך נהר ההדסון מבירת המדינה אולבני אל תחנת פנסילבניה בעיר ניו יורק ולהפך. הגשר משמש כ-30 רכבות ביום ונפתח למעלה מ-1,000 פעמים בשנה, בעיקר בחודשי הקיץ עבור הפלגות תיור סיבוביות מרציף 83 במנהטן(אנ') וכלי שיט פנאי אחרים. הגשר הראשון, שהיה בנוי מעץ, נבנה בשנת 1849 על ידי חברת New York Hudson Railroad (אנ') שהפעילה בעת ההיא קו רכבות מניו יורק צפונה. מסילת הברזל המשיכה דרומה לאורך "קו הצד המערבי" (אנ') עד לטרמינל סנט ג'ון פארק במנהטן התחתית - טרייבקה דהיום, והובילה גם מטענים וגם שירות נוסעים. רכבת נהר ההדסון התמזגה עם רכבת ניו יורק והארלם (אנ') בשנת 1869, ויצרה את רכבת ניו יורק סנטרל ונהר ההדסון (אנ'), ורוב הרכבות החלו לעקוף את הגשר, ובמקום זאת לנסוע לטרמינל גרנד סנטרל במרכז מנהטן. בשנת 1895, גשר ברזל החליף את גשר העץ. גשר הפלדה הנוכחי תוכנן על ידי רוברט גיילס ונבנה בשנת 1900. המזחים נשענים על יסודות כלונסאות באפיק הנהר. הגשר מורכב משלושה קטעים קבועים וכן קטע נדנדה באורך 88 מ', שיכול להסתובב כמעט 65 מעלות ולהשאיר מרווח של 30 מ' בכל צד. רכיב הנדנדה שקל 200 טון, והיה לו מספיק מקום כדי להתאים לשתי מסילות. עד 1935, עברו 70 רכבות ביום על גשר ספייטי דייבל, אך לאחר מלחמת העולם השנייה ירד השימוש. בשנת 1963 הוחלף מנוע הקיטור שהניע את רכיב הנדנדה במנוע חשמלי. הגשר ניזוק קלות שלוש שנים מאוחר יותר, כאשר מוטת הנדנדה נפגעה על ידי סירה, והותירה אותה תקועה במצב פתוח למשך שבועיים. רכבות הפסיקו לעבור בגשר ב-1982, ובשנה שלאחר מכן ניזוק הגשר על ידי כלי שיט ולא היה מסוגל להיסגר. הגשר שוקם בסוף שנות ה-80. שירות ה"אינטר-סיטי" (מכונה ה־Empire Servise (אנ')) בתוך מדינת ניו יורק של אמטרק החל להשתמש בגשר ב-7 באפריל 1991. זה היה כרוך בהסבה של קו ווסט סייד (אנ') הנטוש כדי להתאים לשירות נוסעים ולהתחבר לתחנת פנסילבניה. עד אז, רכבות אמטרק שנסעו בין ניו יורק לאולבני השתמשו בטרמינל גרנד סנטרל. ביוני 2018, אמטרק השתמשה ב-Left Coast Lifter, אחד העגורנים הצפים הגדולים בעולם, כדי להרים את רכיבי הגשר במשקל 730 טון, ולהעביר אותם לדוברה על מנת לבצע תיקונים לרכיבים חשמליים ומכניים שניזוקו בהוריקן סנדי ובשנים של תקלות וקורוזיה. במהלך התיקונים, רכבות שמקורן בתחנת פן והשתמשו בגשר, הגיעו במקום זאת ממסוף גרנד סנטרל, העוקף את הגשר. הרכבות חזרו למסלולן הקבוע לתחנת פן ב-4 בספטמבר 2018. גשר ספייטי דייבל נראה מאחורי גשר הנרי הדסון. גשר ספייטי דייבל בעת מעבר רכבת עליו. מבט על הגשר מגשר הנרי הדסון. רכבת אמטרק עוברת על גשר ספייטי דייבל (סרטון). מדיה וקבצים בנושא גשר ספייטי דייבל בוויקישיתוף התיעתוק על פי המקור כאן. לצפיה באיור נע להמחשת גשר נפתח מסתובב, ראו כאן. חברת הרכבות ניו יורק סנטרל ונהר ההדסון, המכונה בפשטות ניו יורק סנטרל, שירתה את רוב צפון מזרח ארה"ב, כולל מסלולים נרחבים במדינות ניו יורק, פנסילבניה, אוהיו, מישיגן, מסצ'וסטס וחלק גדול מניו אינגלנד, ובפרובינציות הקנדיות אונטריו וקוויבק. מלבד העיר ניו יורק, הקשרים העיקריים שלה כללו את שיקגו ובוסטון. הקווים שהפעילה החברה נודעו בשם "מסלול מפלס המים" ("Water Level Route") מכיוון שהקו הראשי שלהם מניו יורק עבר לאורך נהר ההדסון, נהר המוהוק (אנ') והאדמות השטוחות שמדרום לימת אונטריו וימת אירי. המסלול השטוח הזה פורסם בעוצמה על ידי החברה שמרכזה היה בניו יורק. בזמן השלמתה הראשונית, זו הייתה מסילת הברזל למרחקים ארוכים בת ארבע מסילות הראשונה בעולם. סימוכין ראו כאן. קו הצד המערבי היה קו ששירת את תנועת הרכבות מניו יורק ועד לטורונטו, מונטריאול, באפלו וניאגרה פולס (אנ') ועל הדרך גם את אולבני הבירה. Spuyten Duyvil Swing Bridge, Washington Heights NYC New York Central & Hudson River RR, Albion Alumni.Org Arthur G Adams, 1996, The Hudson River Guidebook, Internet Archive Christopher Gray, Spuyten Duyvil Swing Bridge; Restoring a Link In the City's Lifeline, New York Times, March 6, 1988 Hobbs, W. H. 1905. "Origin of the Channels Surrounding Manhattan Island, New York". Bulletin of the Geological Society of America. 16, pp. 151–182 Engineering News-record. Vol. 44. McGraw-Hill Publishing Company. 1900. p. 345. James Renner, Spuyten Duyvil Swing Bridge, Washington Heights & Inwood Online, March 2001, by WayBackMachine Kirk Johnson, Amtrak Trains To Stop Using Grand Central, The New York Times, July 7, 1988 Staff, Travel Advisory; Grand Central Trains Rerouted To Penn Station, New York Times, April 7, 1991 Staff, Spuyten Duyvil Bridge Moved for Upgrades, News12 The Bronx, Jun 13, 2018 Jose Martinez, Massive Crane Lifts Spuyten Duyvil Bridge for Repairs, NY1 Spectrum News, Jun. 14, 2018 Summer Infrastructure Renewal Program Completed on Schedule (Press release), Amtrak, September 4, 2018